Kultuuriministeerium

Suur-Karja 23

15076 Tallinn

05.03.2024, Tallinn

Nr. 1-4/21

**TEATIS**

Seisuga 31.12.2023 on Sihtasutusel Eesti Filmi Instituut 2022. aasta toetusest (leping nr 7-18/4301-2) vabad vahendid ammendatud ja 2023. aasta toetusest (leping nr 7-18/4749-2) realiseerimata **2 255 895,38 (kaks miljonit kakssada viiskümmend viis tuhat kaheksasada üheksakümmend viis koma kolmkümmend kaheksa) eurot**, mis on kassaline jääk. Tinglike kohustustega (otsustega) on sellest kaetud summas **2 152 979 (kaks miljonit ükssada viiskümmend kaks tuhat üheksasada seitsekümmend üheksa) eurot.** Tinglikud kohustused on 2023. a. finantseerimata vahendid, mille väljamakse kohustus lasub aastas 2024. Põhjusel, et aruandluskohuslase vahe- ja lõpparuandlus jääb aastasse 2024, lisaks töös olevate projektide pikendamisavaldused ja muude seatud tingimuste täitmine. Osakonna lõikes, lähtuvalt projektidest, summa summaarum jagunevad tinglikud kohustused järgmiselt:

**Tootmine - 2 141 433 eurot**

**Turundus -** **11 029 eurot**

**Filmipärand - 517 eurot**

Vaba jääk seisuga 31.12.2023 on summas **102 916,38 (ükssada kaks tuhat üheksasada kuusteist koma kolmkümmend kaheksa) eurot.**

Vaba jääk on tekkinud tagasinõude otsuste kui ka taotlusvoorudes rahuldamata otsuste tagajärjel.

**Palume pikendada vaba jäägi kasutamisaega järgmise eelarveaasta (2024. a.) lõpuni. Vabad vahendid suunatakse tootmise ja filmipärandi sihttoetuste jagamisele.**

Täpsemalt allpool:

**Tootmine – 83 631 eurot**

2024. a. Eelarve korrigeerimisel eraldatakse 2023. a. realiseerimata vaba jäägist mängufilmidele kogusummas 71 631 eurot.

2024. a. Eelarve korrigeerimisel eraldatakse 2023. a. realiseerimata vaba jäägist animafilmidele kogusummas 12 000 eurot.

**Filmipärand – 19 285,38 eurot**  
2024. a. Eelarve korrigeerimisel eraldatakse 2023. a. realiseerimata vaba jäägist pärandi sihttoetustele kogusummas 19 285,38 eurot.

Lugupidamisega

*/-allkirjastatud digitaalselt-/*

Edith Sepp

Juhataja

SA Eesti Filmi Instituut